बिहार : गांधी सेतु पर अचानक धू-धू कर जलने लगी कार, सभी लोग सुरक्षित  
पटना से हाजीपुर की तरफ जा रही थी कार 
आग की वजह से पुल पर अफरातफरी मच गई
आग के कारण पुल पर गाड़ियों की लंबी कतार लग गई
कार में लगी आग की वजह से पुल पर अफरातफरी मच गई. बीच सेतु पर तैनात पुलिसकर्मियों ने कार में सवार एक महिला, एक पुरुष और दो बच्चों को किसी तरह निकाला और फायर ब्रिगेड की गाड़ी ने मौके पर पहुंच कार में लगी आग पर काबू पाया. सेतु पर तैनात पुलिसकर्मियों और गंगाब्रिज थाने के कई पुलिसकर्मी भागे-भागे घटनास्थल पर पहुंचे और हालात पर काबू पाने की कोशिश में जुट गए.

सेतु पर तैनात ASI रामा शंकर सिंह यादव ने बताया कि ये गाड़ी पटना की तरफ से आ रही थी तभी अचानक इसमें आग लग गई. इसमें सवार सभी लोग सुरक्षित हैं.